Verðmunur á milli íbúða í miðborg Reykjavíkur og annarra hverfa hefur lækkað hratt á síðustu árum . Þannig hefur verð íbúða í nálægum hverfum við miðborgina verið að jafnaði 6% ódýrari en í miðborginni á þessu ári . Munurinn var 20% á árinu 2017 og 16% á síðasta ári . Verðbilið milli miðborgarinnar og höfuðborgarsvæðisins hefur lækkað úr 31% 2017 í 16% á þessu ári . Þetta kemur fram í greiningu Hagfræðideildar Landsbankans . Meðalfermetraverð nýrra íbúða hefur lækkað um 8% í miðborginni á milli áranna 2017 og 2019 og 6% í Laugardalnum . Þessi þróun hefur átt sér stað þrátt fyrir að meðalstærð nýrra íbúða í miðbænum hafi minnkað úr 133 fermetrum í 86 fermetra , en fermetraverð minni íbúða er alla jafna hærra en þeirra stærri . Í öðrum hverfum hefur meðalfermetraverð nýrra íbúða hækkað . Mest er hækkunin í Hlíðum / Háaleiti , Urriðaholti upp á 18% , í Völlunum um 17% og 16% í Mosfellsbæ . Í greiningunni er bent á að töluverð umræða hafi verið um að hægt gangi að selja lúxusíbúðir í miðborginni og að framboðið sé nú þegar töluvert meira en eftirspurn á því verði sem býðst .